b'\n_START_ARTICLE_\nTrg Borisa Kidri\xc4\x8da\n_START_PARAGRAPH_\nTrg Borisa Kidri\xc4\x8da je eden od trgov v Mariboru, poimenovan po slovenskem komunisti\xc4\x8dnem politiku in narodnem heroju Borisu Kidri\xc4\x8du.\n_START_SECTION_\nZgodovina trga\n_START_PARAGRAPH_\nNa mestu dana\xc5\xa1njega trga se je do \xc5\xa1estdesetih let 19. stoletja nahajala gramoznica, ki so jo v sedemdesetih letih spremenili v trg. Na trgu je tudi spomenik Borisa Kidri\xc4\x8da. Leta 1876 so ga poimenovali v Wieland Platz, po nem\xc5\xa1kem pesniku Kri\xc5\xa1tofu Martinu Wielandu (1733-1813). Leta 1899 so trg preimenovali v Tappeiner Platz, po nekdanjem Mariborskem \xc5\xbeupanu Andreasu Tappeinerju. Leta 1919 so trg preimenovali Zrinjskega trg po plemi\xc5\xa1ki dru\xc5\xbeini. Po nem\xc5\xa1ki okupaciji leta 1941 so trg ponovno preimenovali v Tappeirner Platz, maja 1945 so mu vrnili ime Zrinjskega trg. Leta 1953 so ga preimenovali v trg Borisa Kidri\xc4\x8da, kot ga poznamo \xc5\xa1e danes. Nekaj let po vojni so tam zgradili dana\xc5\xa1nji kolodvor. Leta 1982 so trg raz\xc5\xa1irili na ukinjeno Kolodvorsko ulico.'